open-index/open-wikipedia-markdown huggingface dataset:
Marvin Mandel

**Marvin Mandel** (født 19. april 1920 i Baltimore i Maryland i USA, død 30. august 2015 i Saint Mary’s County i Maryland) var en amerikansk politiker. Han var den 56. guvernør i Maryland fra 1969 til 1979 og var medlem av Democratic Party. Han var guvernør fra 1969 til 1979.

## Liv og virke
Marvin Mandel ble uteksaminert fra Baltimore City College og avla juristeksamen ved University of Maryland i 1942. Mens han studerte jus giftet han seg med Barbara «Bootsie» Oberfeld. Han hadde sin advokatpraksis i Baltimore og var ordfører i Marylands delegathus fra 1963 til 1969. 

Guvernør Spiro Agnew gikk av i 1969 for å tiltre som USAs visepresident. Maryland General Assembly valgte da Mandel til Agnews etterfølger idet Maryland ikke hadde noen viseguvernør på den tiden. Agnews avgang førte til en endring i Marylands konstitusjon allerede i 1970. Ett år senere, i 1971, ble viseguvernørembetet gjeninnført.

Mandel skilte seg fra hustruen Barbara i sin embetsperiode som guvernør. Siden paret bodde fra hverandre innen de innledet skilsmisseprosessen, flyttet Mandel ut fra Marylands guvernørresidens. Etter fem måneder flyttet han tilbake til residensen i forbindelse med skilsmissen. 

Mandel giftet seg på nytt mens han fortsatt var guvernør. Han ble rammet av en korrupsjonsskandale som dels gjaldt de pengene som han hadde benyttet seg av i skilsmisseoppgjøret og det påfølgende bryllupet. Anklagelsene mot ham gjaldt den innflytelsen han som guvernør hadde til å bestemme hvilke dager hesteveddeløp skulle avholdes. Ifølge tiltalen hadde pengene kommet fra en hesteveddeløpsbane.

Mandel ble dømt for føderalt postbedrageri og medvirkning i en serie alvorlige forbrytelser (racketeering). Han satt i fengsel i 19 måneder innen president Ronald Reagan omgjorde resten av straffen til betinget. Den fellende dommen ble senere opphevet.

## Referanser


## Eksterne lenker
* Maryland Manual official state gubernatorial biography 
* Law Firm: Mandel, Liff & Walsh, LLP
Aldolkondensasjon

En **aldolkondensasjon** er en kondensasjonsreaksjon i organisk kjemi der en enol eller et enolation reagerer med en karbonylforbindelse for å danne et β-hydroksyaldehyd eller β-hydroksyketon (en aldolreaksjon), etterfulgt av dehydrering for å gi et konjugert enon.

Aldolkondensasjoner er viktig i organisk syntese, fordi de gir en god måte å danne karbon–karbon bindinger på. Robinson-annulleringen er et eksempel på en aldolkondensasjon;  Wieland–Miescher ketonet er et viktig utgangsmateriale for mange organiske synteser. Aldolkondensasjon er også ofte diskutert på universitetsnivå, i organisk kjemi, som en god karbon-karbon-bindingsdannelse som viser viktige reaksjonsmekanismer.
I sin vanlige form innebærer det nukleofil addisjon av et ketonenolat til et aldehyd for å danne en β-hydroksyketon, eller "**aldol**" (**ald**ehyd + alkoh**ol**), en strukturell enhet som finnes i mange naturlige molekyler og legemidler.

Navnet **aldolkondensasjon** er også ofte brukt, spesielt i biokjemi, for de første (addisjons) stadiumene av prosessen— aldolreaksjon i seg selv—som katalysert av aldolase. Men aldolreaksjon er ikke formelt en kondensasjonsreaksjon, fordi det ikke medfører tap av et lite molekyl.

## Mekanisme
Den første delen av denne reaksjonen er en aldol reaksjon, den andre delen en dehydrering—en eliminerings reaksjon (Innebærer fjerning av et molekyl vann eller alkohol molekyl). Dehydrering kan være ledsaget av dekarboksylering når en aktivert karboksyl-gruppe er til stede. Aldol addisjonens kan produkt bli dehydrert via to mekanismer; en sterk base som kalium *t*-butoxide, kaliumhydroksid eller natrium hydrid i en enolat mekanisme, eller i en syre-katalysert enol - mekanisme. Avhengig av arten av ønsket produkt, aldol kondensasjonen kan utføres under to brede typer forhold: kinetisk kontroll eller termodynamiske kontroll.

:  :

## Referanser
Chieri

**Chieri** er en by og en kommune i storbyområdet Torino i regionen Piemonte i Italia. Kommunen har vel 36&nbsp;000 innbyggere og et flatemål på 54,3 km². Byen, som ligger 305 meter over havet, ligger i luftlinje 11 kilometer sørøst for provinshovrdstaden Torino. 

Chieri grenser til kommunene Andezeno, Arignano, Baldissero Torinese, Cambiano, Montaldo Torinese, Pavarolo, Pecetto Torinese, Pino Torinese, Poirino, Riva presso Chieri og Santena.

## Referanser


## Eksterne lenker
*
Accademia Nazionale di Santa Cecilia

**Accademia Nazionale di Santa Cecilia** er en musikkinstitusjon i Roma i Italia.

Det har siden 2005 sin base i Parco della Musica i Roma og ble grunnlagt med den pavelige bullen *Ratione congruit* utstedt av pave Sixtus V i 1585, som påberopte to helgener som var fremstående i vestlig musikkhistorie: Gregor den store og Santa Cecilia, skytshelgenen for musikk. Det ble grunnlagt som en «menighet» eller et «brorskap».

## Kjente alumner
*Beniamino Gigli, italiensk operasanger (1980–1957)
*Preng Jakova, albansk komponist (1917–1969)
*Sumi Jo, koreansk sopran (1962–)
*Ennio Morricone, italiensk komponist (1928–)
*Sergej Rachmaninov, russisk komponist og pianist (1873–1943)
*Hersiana Matmuja, albansk sangerinne (opera) og deltager i Eurovision Song Contest 2014 (1990–)''

## Eksterne lenker
* Offisiell hjemmeside
* Instrumentmuseum (MUSA) hjemmeside
* Accademia Nazionale di Santa Cecilia Multimedie Bibliotek og arkiv
Elbeuf

**Elbeuf** er en kommune i departementet Seine-Maritime i regionen Normandie i det nordlige Frankrike. Kommunen ligger i kantonen Elbeuf som tilhører arrondissementet Rouen.

## Befolkningsutvikling
***Antall innbyggere i kommunen Elbeuf***

## Referanser


## Eksterne lenker
*
Alhazens (Ibn al-Haythams) problem

**Alhazens problem eller al-Hayshams problem** er oppkalt etter den ellevte århundres arabiske matematiker Alhazen (*Ibn al-Haytham*) som presenterte en geometrisk løsning på problemet i sin bok *[[Optikkens bok]]*. Denne geometriske løsningen består av kvadratiske ligninger og ble oppdaget så sent som i 1997 av den britiske matematikeren Peter M. Neumann.

## Geometrisk formulering av problemet
Problemet består av å sende ut lys fra to punkter på en sirkel (eller tegne to linjer), slik at de møtes i et tredje lyspunkt med samme vinkelgrader som står vinkelrett på dette tredje lyspunktet (eller punktet). Det er et gjennombrudd i optikk, fordi kan man bruke denne løsningen til å løse følgende problem i optikk: «Gitt en lyskilde og et sfærisk speil der lys vil bli reflektert til øyet av en observerer.»

## Ibn al-Hayshams løsning
Ibn al-Haytham løste problemet ved bruk av koniske seksjoner og et geometrisk bevis. Han utledet en formel for summen av fjerdegradpotenser.

Hans metode gikk ut på å finne en formel for summen av n-te potens. Dette resultatet brukte han til å lage integraler. Summer av integraler med annengradpotens og fjerdegradpotens lot ham kalkulere volumet av paraboloiden.

## Algebraisk løsning
Senere forsøkte mange matematikere å finne en algebraisk løsning på det ibn al-Haysham kom fram til. Disse matematikere var Christiaan Huygens, James Gregory, Guillaume de l'Hôpital, Isaac Barrow, blant mange andre. De brukte flere metoder, inkludert geometriske undersøkelser og derivasjon av komplekse tall.

En algebraisk løsning ble endelig oppdaget i 1965 av aktuaren Jack M. Elkin. Andre løsninger ble oppdaget i 1989 av Harold Riede og i 1997 av matematikeren ved Oxford universitet, Peter M. Neumann.

## Generalisering
Mitsubishi Electric Research Labs utvidet problemet til å gjelde generell rotasjonell symmetriske kvadratiske, inkludert hyperbolske, parabolske og eliptiske speil. De viste at et speils refleksjonspunkt kan bli beregnet ved å løse en åttendegradligning. Hvis utgangspunktet eller kamera (linsen) er plassert vinkelrett på speilet, vil graden av ligningen bli redusert til sjettegrads. Ibn al-Hayshams løsning kan også bli utvidet til flere lysbrytningrefleksjoner fra en sfærisk ball; Gitt en lyskilde og en sfærisk ball av bestemt lysbrytningsindeks, kan det nærmeste punktet på den sfæriske ballen bli reflektert til øyet av en observerer ved å løse en tiendegradsligning.

## Referanser


## Eksterne lenker

*  (2017)
Tunisia under Afrikamesterskapet i friidrett 2018

**[[Tunisia]]** deltok som under Afrikamesterskapet i friidrett 2018 (utendørs) fra 1. til 5. august 2018 i Asaba i Nigeria.

## Medaljevinnere (utvalg)

## Referanser


## Eksterne lenker
* Resultater
Meng Hongwei

**Meng Hongwei** (; født november 1953) er en kinesisk politiker, politimann og tidligere president for Interpol (The International Criminal Police Organization).

## Biografi
Meng ble født i Harbin, Heilongjiang i Kina i november 1953. Han ble uteksaminert fra Pekinguniversitetet, hvor han studerte jus.

Meng var viseminister for offentlig sikkerhet  og leder for den kinesiske kystvakten (2013–2017). 18. mars 2013 ble han utnevnt til viseleder for Kinas statlige oseaniske administrasjon.

10. november 2016 ble han valgt til president for Interpol. I oktober 2018 meldte hans kone ham for savnet, etter en reise til Kina. 7. oktober kunngjorde Interpol at Hongwei ville fratre stillingen som president for Interpol, med umiddelbar virkning. Det framkom også at han var under etterforskning av kinesiske myndigheter, uklart for hvilket lovbrudd.

I 2020 ble han dømt til 13 års fengsel for korrupsjon.

## Referanser




## Eksterne lenker
* 
*
Chūson-ji

**Chūson-ji** (中尊寺) er et buddhistisk tempel i byen Hiraizumi i det sørlige Iwateprefekturet i Japan. Det er hovedtempelet til skolen Tendai i Tōhoku-regionen i det nordlige Honshu. Tempelet skal ha blitt grunnlagt i året 850 av Ennin, den tredje abbed av skolen. Ifølge George Sansom skal tempelet ha blitt grunnlagt av Fujiwara no Kiyohira i 1095.  Chūson-ji er et sted av spesiell historisk interesse og i juni 2011 ble det listet av UNESCO som en del av Verdensarven som en del av historiske monumenter og steder i Hiraizumi.

## Referanser
Arbeiderforeningen Nordens Klippe

**Arbeiderforeningen Nordens Klippe**, senere *Gruveklubben Nordens Klippe*,  er en norsk fagforening.

Nordens Klippe ble grunnlagt den 8. september 1906 ved gruveforetaket A/S Sydvaranger i Kirkenes, samme år som gruveforetaket startet sin virksomhet. Grunnleggingen skjedde umiddelbart etter et demonstrasjonsmøte samme kveld utendørs i Kirkenes, hvor stortingsmann Adam Egede-Nissen fra Vardø holdt en oppildende tale for flere hundre arbeidere.

Nordens Klippe organiserte arbeiderne ved jerngruven i Bjørnevatn.  Disse var nordmenn, svensker, finner, samer og russere.  Nordens Klippe var en av Norges første fagforeninger og den første fungerende i Nordnorge. Svensken Jonas Nyström ble den første lederen og legefruen og fotografen Ellisif Wessel ble sekretær og kasserer. Norden Klippe gjorde seg kjent som en aktiv forkjemper for en sosialistisk samfunnsordning. Foreningen ble også kjent for teksten «Ned med tronen, alteret og pengevældet» på sin fane. 

Nordens Klippe ble lenge dominert av Norges Kommunistiske Parti, fram til foreningen ble slått sammen med en annen av Norsk Arbeidsmandsforbunds fagforeninger i 1973. 

Malmproduksjonen har etter 1906 blitt avbrutt flere ganger av krig g dårlige konjunkturer. Gruveklubben Nordens Klippe har likevel fortsatt som forening og har etter nedleggelsen av Sydvaranger Gruve i 2015 blant annet arrangert aktiviteter for barn i området.

## Bibliografi
*Kurt Mortensen: *Nordens klippe avd. 53 av Norsk arbeidsmandsforbund gjennom 60 år: 1906-1966*, Kirkenes 1966
* Steinar Wikan: *Grubeforeningen Nordens Klippe – Arbeiderkamp i nord 1906-2006*, Pax Forlag 2006, 

## Omtaler
*''Nordens Klippe 110 år'' på Varanger Museums webbplats
*Sandra Lillebø: ''Kommunismens siste skanse'' på www.klassekampen.no

## Referanser


## Eksterne lenker
*Bilde av Arbeiderforeningen Nordens Klippes fane
*Redcliff.no - Nettsted om Grubeforeningen Nordens Klippe
Nanjo Bunyu

**Nanjō Bun'yū** (japansk: 南条文雄) (født 1. juli 1849 i Ōgaki, Minoprovinsen i den sørlige del av dagens Gifuprefektur, Japan, død 9. november 1927) var en buddhistisk prest og en av de viktigste personer innenfor studiet av østasiatisk buddhisme. Nanjō var barn av abbeden av tempelet Seiunji (誓運寺) (tilhørende skolen Shinshu Ōtani, 真宗大谷派 av Higashi Honganji (東本願寺), som er en grein av Jodo Shinshu).

Nanjō studerte klassiske kinesiske tekster og buddhisme i sin barndom før han ble sendt til Europa i 1876 for å studere sanskrit og indisk filosofi fra europeiske lærde, deriblant Max Müller, som han studerte under i England. Der møtte han den kinesiske buddhisten Yang Wenhui, som han hjalp til med tilegne seg omkring tre hundre kinesisk buddhistiske tekster som hadde gått tapt i Kina for å trykkes på nytt i trykkeriet i Nanjing. Han vendte tilbake til Japan i 1884 og var professor eller overhode på tallrike buddhistiske seminarer og universiteter inntil sin død.

## Referanser
Václav Havel-prisen for menneskerettigheter

**Václav Havel-prisen for menneskerettigheter** er en pris som deles ut av Europarådets parlamentarikerforsamling, Václav Havel-biblioteket og Charta 77-stiftelsen. Prisen er oppkalt etter den tsjekkiske dissidenten, dikteren og statslederen Václav Havel.

Prisen ble opprinnelig stiftet som en Europarådets menneskerettspris som ble stiftet i 2007 og utdelt i 2009 og 2011. Den fikk sitt nåværende navn fra 2013.  

## Prismottakere
* 2025 – Maksym Butkevych
* 2024 – María Corina Machado
* 2023 – Osman Kavala
* 2022 – Vladimir Kara-Murza
* 2021 – Maryja Kaljesnikava
*2020 – Loujain al-Hathloul
*2019 – Ilham Tohti og *YIHR* (Youth Initiative for Human Rights, ungdomsinitiativ for menneskerettigheter på Balkan.)
*2018 – Ojub Titijev
* 2017 – Murat Arslan 
* 2016 – Nadia Murad 
* 2015 – Ljudmila Aleksejeva 
* 2014 – Anar Mammadli 
* 2013 – Aljes Bjaljatski
* 2011 – Komiteen mot tortur (Комите́т по предотвраще́нию пы́ток), russisk organisasjon
* 2009 – British Irish Human Rights Watch (har nå navnet Rights Watch UK), en britisk menneskerettsorganisasjon

## Se også
* Václav Havel-prisen for kreativ motstand

## Referanser


## Eksterne lenker
* Václav Havel Human Rights Prize  (en)
Iridescence (album)

***iridescence*** er det fjerde studioalbumet til den amerikanske guttegruppen Brockhampton, utgitt 21. september 2018 under Question Everything, Inc. og RCA Records. Utgivelsen er den første under det multinasjonale plateselskapet og første i rekken for gruppens *The Best Years of Our Lives* trilogi. Det selvproduserte albumet ble spilt inn på Abbey Road Studios i London, samt gruppens eget studio i Hawaii. Det er gjengens første album siden rapperen Ameer Vanns avgang fra gruppen etter anklager om seksuelt misbruk. Det debuterte som nummer en på den amerikanske albumlisten, ''Billboard'' 200. Albumet ble med det gruppens aller første listetopp-album.

## Sporliste
# «NEW ORLEANS»
# «THUG LIFE»
# «BERLIN»
# «SOMETHING ABOUT HIM»
# «WHERE THE CASH AT»
# «WEIGHT»
# «DISTRICT»
# «LOOPHOLE»
# «TAPE»
# «J’OUVERT»
# «HONEY»
# «VIVID»
# «SAN MARCOS»
# «TONYA»
# «FABRIC»

## Referanser
Milena Olszewska

**Milena Magdalena Olszewska** (født 21. mai 1984 i Czarnków) er en polsk handicappet bueskytter. Hennes fremste meritter er gull individuelt og for lag under Para-VM i bueskyting 2013. 

Hun ble født med en underutviklet høyre fot, og amputerte denne 15 år gammel. 

## Idrettskarriere
Olszewska debuterte i Para-VM i bueskyting 2009, der hun kom på sjuendeplass i lagkonkurransen i recurvebue for kvinner, sammen med Alicja Bukanska og Wieslawa Wolak. Individuelt kom hun på delt 17.-plass, etter at hun ble slått ut i 16-delsfinalen. Hun deltok også i Para-VM i bueskyting 2011, og kom der på delt 17.-plass individuelt, og femteplass i lagkonkurransen for kvinner og lagkonkurransen for mix. I Paralympiske sommerleker 2012 deltok hun i recurvebue individuelt, og fikk der bronse etter at hun slo Javzmaa Byambasuren 6-2 i bronsefinalen.

Para-VM i bueskyting 2013 ble arrangert i Bangkok, og Olszewska fikk der to medaljer. Individuelt vant hun recurvebue, og hun deltok også på Polens mixlag som vant lagkonkurransen i recurvebue. Hun fikk sølv individuelt under Para-EM i bueskyting 2014, etter finaletap for italienske Elisabetta Mijno, og hun fikk gull i lagmix. Hun fikk ingen medaljer under Para-VM i bueskyting 2015, men fikk niendeplass både individuelt og i lagkonkurransen. Hun var rangert som nummer 3 i verden i 2015

I 2016 deltok hun i Para-EM i bueskyting 2016, og kom der på tredjeplass i recurve individuelt. Polen vant mix-lagkonkurransen, med Olszewska på laget. Hun representerte Polen under Paralympiske sommerleker 2016, og deltok denne gangen i recurve, åpen klasse. Hun fikk bronse individuelt, og Polen tapte for Mongolia i kvartfinalen i lagkonkurransen. Hun endte opp på andreplass på verdensrankingen i 2016.

Hun deltok i Para-VM i bueskyting 2017, og kom der på niendeplass individuelt og i mix-lagkonkurransen. I Europacupen i parabueskyting 2017 kom hun på ellevteplass sammenlagt. I Para-EM i bueskyting 2018 vant hun recurve individuelt, og fikk sølv i lag-mix, sammen med Pawel Daleszynski. Hun vant også Europacupen i parabueskyting 2018 sammenlagt.

## Referanser


## Eksterne lenker
* Biografi hos IPC
* Profil hos World Archery Federation
* Profil hos Paralympics 2016
EM i volleyball for kvinner 2015

**EM i volleyball for kvinner 2015** ble arrangert i Belgia og Nederland fra 26. september til 4. oktober 2015.

Russland vant sin nittende europamestertittel etter å ha slått Nederland i finalen. Serbia tok bronse etter å ha slått Tyrkia i bronsefinalen. Tatjana Kosjeleva fra Russland ble kåret til turneringens MVP. 

## Gruppespill
### Gruppe A



--------

--------

--------

### Gruppe B



-------------

-----------

---------

### Gruppe C



----------

----------

------------

### Gruppe D



------

----------

----------

## Sluttspill
### Playoff

--------

---------

------------

-----------

### Kvartfinaler

--------

---------

------------

-----------

### Semifinaler

-------

### Bronsefinale

### Finale

## Plassering og statistikk
### Sluttplassering

### All-starlag

## Eksterne lenker
*Offisiell nettside
Université Grenoble-Alpes

**Université Grenoble-Alpes** (**UGA**) er et kombinert forskningsinstitutt og universitet i Grenoble grunnlagt i 1339. 

UGA er regnet blant de ledende akademiske institusjonene innen teknologi og vitenskap, i tillegg til mange andre felt, blant annet administrasjon og økonomi.

## Referanser


## Eksterne lenker
*
Vilnius maraton

**Vilnius maraton** er et årlig maraton som avholdes i Vilnius i Litauen. Hovedsponsoren for løpet er Lietuvos Rytas. 
Løpet ble introdusert i 2001 som et 10 km løp og vokste til et maraton i 2004. Halvmaraton ble introdusert i 2006. Margrethe Løgavlen vant løpet i 2013.

## Rekorder
* Menn: 2:21:15 Richard Rotich (2007)
* Kvinner: 2:43:13 Vaida Žūsinaitė (2014)

## Eksterne lenker
* Vilnius maraton
Liste over statsledere i 1011

## Europa

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Dueslaget

**Dueslaget** var et beryktet gledeshus i Vika i Kristianias overgang fra 1800-tallets småby til 1900-tallets storby.
## Referanser
Yakushi-ji

**Yakushi-ji** (薬師寺) er et av de viktigste keiserlige og gamle buddhistiske templer i Japan, og var en gang en av de syv store templer i Nanto, som befinner seg i Nara. Tempelet er hovedkvarter for skolen Hossō-shū i japansk buddhisme. Templet regnes av UNESCO som en del av Verdensarven innenfor kategorien historiske monumenter i det gamle Nara.

Hovedobjektet for dyrkelse, Yakushi Nyorai, også kalt «medisin-Buddhaen», var en av de første buddhistiske guder som ankom Japan fra Kina i år 680, og som gir tempelet dets navn.

## Referanser
Central Region (Singapore)

**Central Region** er en av fem regioner i bystaten Singapore og den sentrale byregionen som omgir sentrum. Regionen omfatter 13,150 hekar med landområde, og inkluderer 11 Singapores byplanleggingsområder innenfor det sentrale område så vel som 11 andre utenfor det.

Selv om det sentrale område i sin natur er hovedsakelig kommersielt, spesielt i Downtown Core, inkluderer det også 335,400 boenheter. av ulike typer, som rangerer fra HDB leiligheter til mer eksklusive boenheter, slik som bungalower, som er et statussymbol fordi land er kostbart. Der er også 1000 hektar med grøntareal, inkludert parker, hager og andre rekreasjonssteder som er knyttet sammen av 19&nbsp;km med parker, som er bygd for å gjøre området estetisk.

## Referanser
Den sorte legende

**Den sorte legende** (spansk Leyenda Negra) er en beskrivelse på sterkt negativ fremstilling av Spania under Filip II og spesielt spanjolenes fremferd i Amerika. Sistnevnte fenomen kan spores tilbake til historikeren  Bartolomé de las Casas, som i detalj beskrev grusomhetene som foregikk av spanjoler i Karibia tidlig på 1500-tallet. Et kvasi-føydalt system som het *encomienda* og generell har fremferd, kombinert med sykdommer, utslettet befolkningen på mange øyer i Karibia. De las Casas' beskrivelser medførte forandringer der indianernes rolle ble opphøyet til undersåtter, og slaveri og misbruk av dem ble ulovlig. Senere ble *encomienda*-systemet avslørt. Imidlertid kom de las Casas' bok ut først i 1552, men baserte seg på hendelsene før Spania tok affære. Slik skapte den et inntrykk av Spania som ikke stemte med virkeligheten. Dette ble brukt av nordeuropeere, spesielt protestanter, i anti-spansk propagandea.

I tillegg var også Antonio Pérez, en statsmann som hadde falt i unåde his Filip II, med på å spre anti-spansk propaganda. Hans bøker, blant annet *Relaciones* i 1598, fokuserte mest på fastlandets mangler og kong Filips brutalitet. Det er imidlertid ikke noen større belegg for fremstillingen verken av Spania eller Filip II som spesielt grusomme sammenliknet med andre europeiske kolonimakter.

## Referanser
Simplicia og composita

**Simplicia** (enkeltting) er i farmasi- og medisinhistorien motsetningen til begrepet **composita** (sammensatte ting). I farmasien og i medisinen er *simplicia* slike legemiddel som betår av enkelte deler av planter, dyr eller mineraler. *Composita* består derimot av flere deler.

I tillegg kommer etterhvert begrepet **praeparata**, som betegner legemidler som produseres fra enten *simplicia* eller *composita* ved forminskning eller knusing, ved varmebehandling eller ved løsemiddelbehandling. Denne formen for *composiota* kalles også *kombinasjonspreparater*.

## Historie
I det 1. århundre beskriver Dioskurides og likeså Plinius i sine verker om legemidler utelukkense *simplicia*. Deres arbeider videreføres av senantikke forfattere (Pseudo-Apuleius) og av middelalderforfattere (Macer floridus - Circa instans). Også *[[Liber iste]]* omhandler slike ikke sammensatte legemidler, mens derimot *[[Antidotarium Nicolai]]* utførlig tar for seg *composita*.

I den romerske keisertiden ble det stadig mer populært å kreere legemidler ved blandinger av *simplicia* og slik fremstille nye *composita*. I denne sammenheng fikk man også Scribonius Largus' verk *[[Compositiones]]*.

I 2. århundre skrev Galen både om *simplicia* og om *composita*. Galen fikk innflytielse på arabiske forfattere. Slik behandlet Avicenna i 2. Bok av *[[Medisinens kanon]]* enkeltlegemidler (*simplicia*) og i 5. Bok sammensatte legemidler (*composita*).

I 1500 kalte Hieronymus Brunschwig sin *[[Kleines Destillierbuch]]* *«Liber de arte distillandi de Simplicibus. Das Buch der rechten kunst zu distilieren die einzigen ding.»* Han beskrev fremstillingen av destillater av enkle plante- eller dyredeler. I 1512 kom hans «Großes Destillierbuch» med tittelen *«Liber de arte Distillandi de Compositis. Das buch der waren kunst zu distillieren die Composita …»* I denne bok beskrev han fremfor alt destilater fra blandinger av *simplicia*.

De såkalte botanikkens fedre polemiserte mot «araberne» og beskyldte dem for å i for stor grad foretrekke de sammensatte legemidler fremfor de enkle. Denne polemikken ble videre forgiftet med heftige feider der humanistene stred mot «araberne».

## Referanser
Otto Sperling d.e.

**Otto Sperling d.e.** (født 28. eller 30. desember 1602 i Hamburg, død 25. desember 1681 i København) var en tysk lege og botaniker.

## Liv
Han var sønn av rektor Paul Sperling og far til historikeren Otto Sperling d.y. Etter å ha studert ved universitetene Greifswald og Leiden kom han til Danmark i 1622 på jakt etter en stilling. Her ble han kjent med flere danske vitenskapsmenn og foretok en reise til Norge, hvor han knyttet forbindelser med kansleren Jens Bjelke. I de neste årene var han ved Universitetet i Rostock og ved Universitetet i Padova, samt på reise i Italia. I 1627 ble han *[[dr. med.]]*

På hjemreisen til Danmark ble skipet hans drevet av vinden til en havn i Norge. Her ble han oppfordret til å slå seg ned som lege. Han fulgte oppfordringen og ble utnevnt til provinsialmedikus i Bergen i 1630. Året etter flyttet han til Christiania, men han mistrivdes og flyttet i 1634 til Danmark.

I Norge var Sperling blitt kjent med Corfitz Ulfeldt, som nå kunne skaffe ham en stilling som lege i København. I 1638 ble han dessuten forstander for kongens hage ved Rosenborg slott og kongelig botaniker. I 1639 ble han også stadsfysikus for København. I disse årene var han tett knyttet til Corfitz Ulfeldt og Leonora Christina som venn av huset.

I 1644 falt Sperling i unåde hos kong Christian IV og mistet stillingene ved hoffet og som stadsfysikus. Men Corfitz Ulfeldt klarte å forsone ham med kongen, slik at han ble tatt til nåde og fikk pleie Christian IV på dødsleiet. Men han fikk ikke stillingene sine tilbake.

Under Fredrik III ble han ansatt som hoffmedikus. Da Corfitz Ulfeldt falt i unåde i 1651 bosatte han seg i Amsterdam og fortsatte å stå i forbindelse med Ulfeldt og Leonora Christina. I 1654 flyttet han til sin fødeby Hamburg. Da Corfitz Ulfeldt fulgte med Karl Gustav på felttoget mot Danmark, var Sperling med ham. Men på tilbakeveien til Hamburg ble han arrestert av de danske myndighetene i Glückstadt og beskyldt for å ha gått i svensk tjeneste. Han slapp fri først i 1659, etter å ha forpliktet seg til ikke å stå i forbindelse med kongens fiender.

Sperling fortsatte likevel vennskepet med Corfitz Ulfeldt. Den danske regjeringen mente at Sperling hadde brutt løftet sitt, og bestemte seg for å arrestere ham. I 1664 ble han lokket ut av Hamburg til dansk territorium, satt i lenker og ført til Blåtårn i København. Samme år ble han dømt til døden for majestetsforbrytelse i hoffretten. Dødsdommen ble aldri utført, men han ble holdt fengslet resten av livet. I fengselet skrev han en selvbiografi på tysk.

## Referanser


## Litteratur
* J. A. Fridericia: «Sperling, Otto», i *[[Dansk biografisk Lexikon]]*

## Eksterne lenker
*
Otto Sperling d.y.

**Otto Sperling d.y.** (født 3. januar 1634 i Christiania, død 18. mars 1715) var en tysk historiker.

## Liv
Han var sønn av legen Otto Sperling d.e. og flyttet som lite barn til Danmark, hvor han var elev ved gymnaset i Bordesholm. I 1652 ble han student ved Universitetet i Helmstedt. Her bodde han hos den berømte juristen Hermann Conring. I 1655 var han i Pommern som huslærer hos den svenske generalen Carl Gustaf Wrangel, og etter dennes død i 1658 dro han på en studiereise til Nederland, Frankrike og England. Fra 1662 var han lærer i Hamburg.

I mellomtiden var faren satt i fengsel av Fredrik III. I 1670 dro han til København for å forsøke å få ham løslatt, uten å lykkes. Han oppholdt seg tre år i København, hvor han fikk tillatelse til å besøke møte sin far. I 1673 vendte han tilbake til Hamburg og livnærte seg som sakfører, etter å ha fått den juridiske doktorgraden ved Universitetet i Kiel. I 1681 reiste han igjen til utlandet som hovmester for noen unge adelsmenn. I Paris ble han ansatt for å ordne Colberts bibliotek. Denne stillingen innbragte ham en årlig inntekt på 200 riksdaler helt til Colberts død i 1683.

Tilbake i Hamburg fortsatte han som sakfører, helt til han kom opp i vanskeligheter og måtte gå i dansk tjeneste som assessor i overapellasjonsretten i herskapet Pinneberg. I 1690 dro han til København, hvor han fikk i oppdrag å skrive en historisk oversikt over oldenburgernes medaljer og minnemynter. Året etter ble han ansatt som professor ved Ridderakademiet i København, men han ble avskjediget fra denne stillingen i 1697 etter overhoffmester Marcus Gjøes ønske.

Resten av livet levde han i kummerlige kår, selv om han etter Fredrik IVs tronbestigelse i 1704 ble gjeninnsatt som professor ved Ridderakademiet. Etter akademiets nedleggelse i 1710 måtte han selge sitt 8000 bind store bibliotek på auksjon. De siste to årene av sitt liv bodde han i huset hos Christian Reitzer.

## Virke
Sperling var en polyhistor, men særlig interesserte han seg for historie. Som 60-årig bestemte han seg for å lære islandsk, siden han forsto at mye historisk stoff var å finne hos de gamle islandske forfatterne. Han utga ikke mange skrifter i trykken, men etterlot seg et stort materiale i håndskrift, som endte opp i Det Kongelige Bibliotek. Blant dette er en historie over Hamburg i 18 bind og 17 bind om nordiske oldsaker.

## Referanser


## Litteratur
* G. L. Wad: «Sperling, Otto», i *[[Dansk biografisk Lexikon]]*
Fujita kunstmuseum

**Fujita Art Museum** (藤田美術館, *Fujita Bijutsukan*) er en av de største private kunstsamlinger i Kansai-regionen i Japan. Samlingen ble satt sammen av Fujita Denzaburō og hans etterkommere. Den ble oppbevart i et lagerhus på familie-eiendommen i Osaka.

Samlingen ble åpnet for almenheten i 1954, og huser kinesiske og japanske malerier, kalligrafi, skulpturer, keramikk, lakkert kunst, tekstiler, metallarbeider og japanske teseremoni-objekter. 

## Referanser
Valentin Kuhn

**Valentin Kuhn** (død 10. september 1654 i Christiania) var en tysk boktrykker som virket i Norge.

## Liv
Han var født i Tyskland, hvor det fantes en boktrykkerslekt med navnet Kuhn, men det er ikke kjent om han var beslektet med disse. I 1651 var han til stede ved sin venn Melchior Martzans bryllup i København, og året etter kjøpte han vennens boktrykkeri i Christiania. Kapitlet ved domkirken der ga ham 30 riksdaler i årlig tilskudd for å drive trykkeriet.

Kuhn var imidlertid ikke fornøyd med lønnsomheten av trykkeriet, og ba i 1651 om å bli løst fra kontrakten med domkapitlet. Men driften fortsatte, siden han inngikk en kontrakt med presten Christen Bang om å trykke de skriftene Bang ville utgi. Kuhn døde i pesten i Christiania høsten 1654. Driften av trykkeriet ble fortsatt av Mikkel Thomesøn.

## Litteratur
*
Demokratische Partei Deutschlands

**Demokratische Partei Deutschlands** var et liberalt parti i Tyskland fra 1947 til 1948. Partiet omfattet samtlige allierte okkupasjonssoner i Tyskland, også den sovjetrussiske sonen. Partiet sprakk i 1948, langs de samme politiske skillelinjer som dem mellom øst og vest i Europa. Partiet hadde i løpet av sin korte levetid to ledere, Wilhelm Külz fra østsonen og Theodor Heuss fra vestsonen.

I vest ble partiet etterfulgt av Freie Demokratische Partei (FDP), med Theodor Heuss som partiets første leder.

## Referanser
BLNO for kvinner 2018/19

**[[BLNO for kvinner]] 2018/19** var det øverste nivået i norsk basketball for kvinner i 2018/19-sesongen. Ligaen besto av de syv lagene fra Kvinneligaen 2016/17, samt . Sesongen ble spilt som trippel serie med første runde 22. september 2018 og siste runde 31. mars 2019.  vant ligaen for fjerde året på rad, foran  og .

## Tabellen

## Eksterne lenker
*
Karl Eibel

**Karl Eibel** eller **Eibl** (født 23. juli 1891 i Goisern nær Salzburg i Østerrike, drept 21. januar 1943 i Nikolajevka nordvest for Stalingrad) var en østerriksk general som tjenestegjorde i Wehrmacht under andre verdenskrig. Han falt i strid på Østfronten. Han deltok også i første verdenskrig.

Eibl tjenestegjorde i Første Verdenskrig som offiser i det østerrikske *Landwehrregiment 21*.

Han ble overført fra den østerrikske til den tyske hær 15. mars 1938 og forfremmet til generalmajor i februar 1942 og til general i infanteriet i mars 1943 (posthumt). Han ble drept nordvest for Stalingrad under en kaotiske retrett utløst av en russisk offensiv, Operasjon Lille Saturn, da italienske soldater forvekslet hans kommandokjøretøy med en sovjetisk pansret bil og sprengte den med håndgranater.

Han mottok Jernkorset og Jernkorsets ridderkors.

## Befal
* bataljonssjef ved 132. infanteriregement september 1938 – juni 1940
* 132. infanteriregiement juni 1940 - januar 1942
* 385. Infanterie-Division januar - desember 1942
* XXIV. Panzerkorps 20. – 21. januar 1943

## Referanser


## Litteratur

* 
* Mitcham, Samuel W. (2007). *Rommel's Desert Commanders — The Men Who Served the Desert Fox, North Africa, 1941–42*. Mechanicsburg, PA: Stackpole Books. .
* 
*
Al-Haleem

**Al-Haleem** () er et av blant Guds 99 navn ansett av muslimer ifølge deres skrift Koran og sunna.

## Lingvistisk betydning
*Haleem* har sitt opphav fra den personlige egenskapen "*hilm*", som har klassisk arabisk konnotasjon som følger; å være overbærende, mild, skånsom, fredfull, tilgivende, vennlig, omtenksom, saktmodig, fri av hastverk, rolig, velbehagelig, nøytral og kontrollere sitt temperament. Å besitte "*hilm*" er underforstått som å ha den visdom og overbærenhet som tillater en person til å kontrollere sinnet sitt. "*Hilm*" er et klokskap som tillater en til å kontrollere sinnet sitt selv om sinnet er en naturlig reaksjon på noe eller noen. Å ha "*hilm*" betyr at selv om man er sint, så klarer man å kontrollere og skjule det.

## Dyptgående betydning
*Al-Haleem* blir referert om Gud og innebærer egenskap som følger: kunnskap (om hva som har skjedd); visdom (til å kontrollere det som gjør en sint); tanken at det må være en rettferdig grunn til ens sinne (kun en tankeløs person blir sint uten grunn); og sist og ikke minst tanken at vedkommende er rettferdig sint og kan ta hevn, men gjør ikke det.

*[[Abu Hamid Ghazali|Al-Ghazali]]* definerer i sin bok, "*Al-Maqsad Al-Asna fi Sharah Asma' Allahu al-Husna*" (aka Guds navn forklart ytterst best), Al-Haleem som følger: "Den mest *Overbærende* og Han *uten* hastverk". Han skriver videre at *Al-Haleem* er "Han som til tross for å se den ulydiges ulydighet, og brudd av Hans befalinger ('amr), ikke blir overtatt av verken sinn eller raseri. Han blir ikke påvirket av hastverk og hensynsløshet for å ta hevn raskt, enda Han har ubegrenset makt til å gjøre det." Deretter siterer han et vers fra Koranen som følger:

## Bruk av navnet til åndelige fordeler
Muslimer bruker dette navnet i forbindelse med en hellig resitasjon for å oppnå åndelig velbehag. Ifølge muslimenes imamer, slik som imam Ahmad, imam Bukhari, og imam Muslim, er det blitt påstått at Ibn Abbas sa at profeten Muhammed oppfordret folk til å lese følgende under stress: "La illaha il Allah *al-Haleem* al-Kareem, La Illaha Il Allah Rabb al-‘Arsh al-‘Adheem, La Illaha il Allah Rabb al-Samawat al-Sabi‘ wa Rabb al-‘Arsh al-Kareem (oversatt; *det finnes ingen guddom utenom Gud den milde og mest sjenerøse. Det finnes ingen gud utenom Gud alene, Herren av den store tronen. Det finnes ingen gud utenom Herren alene over de syv himlene og den gunstige tronen*.)"

Imam al-Tabarani beretter også fra muslimenes tredje kalif, Ali ibn Abi Talib at Muhammed lærte ham å si følgende når han opplevde frykt: "La illaha il allah *al-Haleem* al-Kareem, Subhan'Allah wa tabarak Allah rabb al-‘Arsh al-‘Adheem, wal Hamdulilahi Rabb al-‘Alameen"  (Det er ingen guddom utenom Gud alene, den mest Overbærende og mest Sjenerøse. Lovprisning til Allah og Velsignet er Allah, Herren over den mektige tronen og all pris tilhører Allah, Herren av alle verdener).

## Referanser
Lars Bilstad Johnsgaard

**Lars Bilstad Johnsgaard** (født 7. mars 2001) er en norsk volleyballspiller. Han spiller for Randaberg IL i Mizunoligaen.

## Referanser




## Eksterne lenker
* 
*
Edmund Glaise-Horstenau

**Edmund Glaise-Horstenau** (født 27. februar 1882 i Braunau am Inn i Østerrike, død 20. juli 1946 i Nürnberg) var en österriksk nazistisk politiker og militærhistoriker. Han var Østerrikes vise-forbundskansler fra 11. mars til 13. mars 1938 frem til *[[Anschluss]]*, Østerrikes tilslutning til Tyskland i 1938. Under andre verdenskrig var Glaise-Horstenau befullmektiget Wehrmacht-general i Kroatia.

Som befullmektiget general i Kroatia ble han sjokkert av Ustašas overgrep, som han motsatte seg og fordømte. I 1944 deltok han i Lorković-Vokić-komplottet, som innebar å styrte Ustaša og deres leder Ante Pavelić og erstatte dem med en pro-alliert regjering. Dette førte til at Glaise-Horstenau ble *[[persona non grata]]* i sin stilling såvel Kroatia som Tyskland, og han ble avsatt i slutten av september 1944.

Glaise-Horstenau ble så del av den såkalte *Führer-Reserve* og gitt et obskurt oppdrag som militærhistoriker for Sørøst. 

Glaise-Horstenau ble tatt til fange av amerikanske soldater den 5. mai 1945. Hav opptrådte som vitne i Nürnbergprosessene. Han fryktet å bli hardt straffet i Østerriket for sin rolle under den tyske annektering av landet;derfor, eller kanskje fordi han fryktet at han ville bli utlevert til Jugoslavia, begikk han selvmord i en krigsfangeleir i Langwasser i Nürnberg.

## Referanser


## Litteratur
* 
* 
* Peter Broucek (Eingel. und hrsg.): *Ein General im Zwielicht. Die Erinnerungen Edmund Glaises von Horstenau*. Böhlau, Wien u.a. 1980 ff.
:* Band 1: *K.u.k. Generalstabsoffizier und Historiker* (= *Veröffentlichungen der Kommission für Neuere Geschichte Österreichs*. Bd. 67). 1980, .
:* Band 2: *Minister im Ständestaat und General im OKW* (= *Veröffentlichungen der Kommission für Neuere Geschichte Österreichs*. Bd. 70). 1983, .
:* Band 3: *Deutscher Bevollmächtigter General in Kroatien und Zeuge des Untergangs des "Tausendjährigen Reiches"* (= *Veröffentlichungen der Kommission für Neuere Geschichte Österreichs*. Bd. 76). 1988, .
* Österreichisches Staatsarchiv, Mitteilungen des österreichischen Staatsarchivs, Band 47, 1999
*
Kurfyrstedømmet Baden

**Kurfyrstedømmet Baden** var et kurfyrstedømme i det tysk-romerske rike. Staten oppsto 1803 da Napoléon Bonaparte opphøyde markgrevskapet Baden til et kurfyrstedømme og ble oppløst da det tysk-romerske rike opphørte i 1806.

## Eksterne lenker
*
DarkOrbit

**DarkOrbit,** siden omdøpt til **DarkOrbit: Reloaded,** er et MMO science fiction- og kasinospill som ble utgitt i 11. desember 2006 av den tyske utvikleren Bigpoint. Spillet handler om kampen mellom Venus (VRU), Mars (MMO) og Jorden (EIC), der spillere kontrollere et romskip. Ifølge egne opplysninger hadde spillet tidvis over 100 millioner registrerte spillere; imidlertid er dette antallet sunket betydelig. Det foreligger per 2019 ingen oppdaterte tall. *DarkOrbit* er et tredimensjonalt isometrisk spill som bygger på Flash-plattformen og blir spilt i nettlesere.

## Omkostninger
Mens det i utgangspunktet skal være gratis å spille, er DarkOrbit blitt kritisert for såkalte «mikrotransaksjoner», som spesielt yngre spillere benytter for å kjøpe seg fordeler. Slike kjøp kan i lengden påføre dem eller deres foresatte betydelige og uventede utgifter i ti- eller hundretusen kroners klassen.

## Spillmekanikk
I spillet starter man med å velge et firma man vil spille for: Venus Resources Unlimited (VRU), Earth Industries Corporation (EIC) eller Mars Mining Operations (MMO). Når spilleren har valgt, blir man teleportert til hjembasen for det valgte firmaet der man starter med noen innledende oppdrag for firmaet sitt. Formålet med spillet er å samle rikdom og styrke for seg selv og firmaet.

## Referanser


## Eksterne lenker
*
Kurfyrstedømmet Braunschweig-Lüneburg

**Kurfyrstedømmet Braunschweig-Lüneburg** (uformelt **Kurfyrstedømmet Hannover**; tysk *Kurfürstentum Braunschweig-Lüneburg*) ble det niende kurfyrstedømmet i Det tysk-romerske riket i 1692, da den tysk-romerske keiseren Leopold I, opphøyde hertug Ernest Augustus til kurfyrste i Riket som takk for støtten han ga i niårskrigen. Det var protester mot å innlemme en ny kurfyrste, og den nye statusen trådte ikke i kraft før den ble godkjent på riksdagen i 1708.

## Historie
I 1714 ble Georg Ludvig konge av Storbritannia, og Braunschweig-Lüneburg og Storbritannia ble en del av en personalunion. Eiendommene til kurfyrstene vokste i Tyskland òg da de arvet de formelt svenske områdene Bremen og Verden i 1719, og som en del av Reichsdeputationshauptschluss fra 1803 fikk kurfyrstedømmet fyrstebispedømmet Osnabrück. Kurfyrstene holdt seg stort sett i England og direkte kontakt med kurfyrstedømmet ble gjort gjennom det tyske kanselliet i St James's Palace i London.

I 1803 ble kurfyrstedømmet okkupert av franskmennene og prøyssiske tropper etter Artlenburg-konvensjonen. I 1806 ble Det tysk-romerske riket avskaffet. Etter Tilsit-traktaten i 1807 ble områdene til det tidligere kurfyrstedømmet sammen med områdene avstått fra Preussen omgjort til Kongedømmet Westfalen, styrt av bror til Napoleon, Jérôme Bonaparte. George III anerkjente derimot ikke annekteringen til Frankrike og de hannoverske ministrene holdt fram å arbeide fra London. Regjeringen i Braunschweig-Lüneburg klarte å opprettholde sine egne diplomatiske tjenester mot Det østerrikske riket og Preussen, som Storbritannia selv teknisk sett var i krig mot. Hæren til Braunschweig-Lüneburg ble oppløst, men mange av offiserene og soldatene reiste til England der de dannet den tyske legionen til kongen. Legion var den eneste tyske hæren som kjempet kontinuerlig mot franskmennene i Napoleonskrigene.

Franskmennene hadde kontroll over kurfyrstedømmet til oktober 1813 da området ble overtatt av russiske kosakker og slaget ved Leipzig samme måned ble den endelige slutten på den napolionske klientstaten, samt hele Rhinforbundet, og Huset Hannover tok over styret igjen. Hannover ble et kongedømmet ved Wienerkongressen i 1814.

## Referanser


## Kilder
* 
*Ford, Guy Stanton. *[https://books.google.com/books?id=so0OAAAAYAAJ  Hanover and Prussia 1795–1803]: a study in neutrality* (1903).
Steve Abou-Bakre Aalam

**Steve Abou-Bakre Aalam** (født 15. april 1968) er en svensk skuespiller, manusforfatter og rollesetter.

## Filmografi
### Som manusforfatter
*1997 - *[[9 millimeter]]*

### Som filmprodusent
*2004 - *[[Rånarna]]*
*1999 - *[[Själar i förorten]]*
*2006 - *[[Exit (film, 2006)|Exit]]*
*2007 - *[[Gangster (film)|Gangster]]*

### Som skuespiller
*2007 - *[[Gangster (film)|Gangster]]*
*2005 - *[[Blodsbröder]]*
*2004 - *[[Rånarna]]*

*2002 - *[[Mellan himmel och hästben]]*
*1999 - *[[Själar i förorten]]*
*1998 - *[[Aspiranterna]]*
*1997 - *[[9 millimeter]]*
*1995 - *[[30:e november (film)|30:e november]]*

## Referanser


## Eksterne lenker
*
Asian Civilisations Museum

**Asian Civilisations Museum** (ACM) er ett av de fire store museer i Singapore. De andre tre er Peranakan Museum i , Old Tao Nan School, National Museum of Singapore og Singapore Art Museum. 

Museet spesialiserer seg på pan-Asiatisk kultur og sivilisasjon og viser i sine utstillinger den materielle historien til Kina, Sørøst-Asia, Sør-Asia og Vest-Asia, hvorfra ulike etniske grupper i Singapore sporer deres opphav.

## Referanser
MIMAROPA

**MIMAROPA** er en region på Filippinene som er flere øyer sør og sørvest for hovedøya Luzon. Befolkningen var på 2&nbsp;744&nbsp;671 innbyggere ved folketellingen i 2010, på et areal av 27&nbsp;456 km². Navnet er et akronym dannet av navnene på regionens provinser: Occidental Mindoro, Oriental Mindoro, Marinduque, Romblon, Palawan. Administrativt hovedsete er Calapan City.

Det forelå en beslutning fra våren 2005 at provinsen Palawan ikke lengre skulle tilhøre regionen men overføres til Western Visayas. Dette ble imidlertid lagt på is etter en by beslutning fra august samme år, och provinsen tilhører fortsatt regionen. 

Regionen ble dannet i 2002 ved at regionen Southern Tagalog ble oppdelt i CALABARZON og MIMAROPA. Regionen består totalt av 71 kommuner og 2 byer.

## Språk
De språk som tales av hjemsrtavnsbefolkningen i MIMAROPA er:
* Alangan, i det indre av Mindoro.
* Asi, i Romblon.
* Buhid, i det indre av Mindoro.
* Calamian Tagbanwa, i Palawan.
* Cuyonon, i Palawan.
* Hanunoo, i det indre av Mindoro.
* Hiligaynon, i Romblon og Palawan.
* Iraya, i det indre av Mindoro.
* Onhan, i Romblon.
* Palawano, i Palawan.
* Romblomanon, i Romblon.
* Tadyawan, i det indre av Mindoro.
* Tagalog, i Occidental Mindoro, Oriental Mindoro, Marinduque, Romblon, og Palawan. Det er regionens *[[lingua franca]]*.
* Tausug, i sørvestre Palawan.
* Tawbuid, i det indre av Mindoro.

## Referanser
Sør-Trøndelag Friidrettskrets

**Sør-Trøndelag Friidrettskrets** (stiftet 16. august 1919) er et organisasjonsledd i Norges Friidrettsforbund, og er et fellesorgan for all friidrett i Sør-Trøndelag. 

Kretsen ble slått sammen med Trondheim og Omegn Friidrettskrets i 1976, og med Fosen Friidrettskrets i 1985.

## Kretsens ledere
* Paul G. Venås, SK Steinar (1919–1929)
* Johan Skarholt, Orkdal IL (1929–1930)
* Henry Mørch (1930–1934)
* Johan Trondseth, Støren IL (1934–1940)
* Leif Halse, Hommelvik IL (1946)
* Torleiv Weisæth, SK Steinar (1947–1949)
* Ole M. Barstad, Ranheim IL (1950–1956)
* Olav Haugen, Mebonden (1957–1958)
* Stig Rognes, Trønder-Lyn (1959–1961)
* Gunnar Setsaas, Leinstrand IL (1962–1964)
* Ole Røskaft, Lundamo IL (1965–1966)
* Gisle Buvarp, Heimdal IF (1967–1968)
* Henrik Okstad, Byåsen IL (1969–1970)
* Bjørn Bogen, Heimdal IF (1971–1972)
* Magnus Bonde, Ranheim IL (1973–1974)
* Per Kåre Hage, Selsbakk IF (1975–1976)
* Tor Olaussen, Sjetne IL (1977–1979)
* Svein Ustad, Ranheim IL (1980–1982)
* Stein Gustavsen, Nidelv IL (1983–1985)
* Stein Kalstad, Nidelv IL (1986–1988)
* Oddbjørn Troøyen, Nidelv IL (1989–1990)
* Kjell Helland, Wing (1991)
* John Hoff, Yrjar (1992–1993)
* Tore Kvande, NTHI (1994–1995)
* Stein Kalstad, Nidelv IL (1996–1998)
* Jan Erik Tangen, Strindheim IL (1999–2002)
* Anne Sophie Hunstad, Nidelv IL (2003–2006)
* Idar Hovin, Lundamo IL (2007–2008)
* Anne Sophie Hunstad, Nidelv IL (2009–2014)
* Arne Brevik, NTNUI (2015–2022)
* Henrik Carstens, Trondheim Friidrett (2023–)

## Referanser


## Eksterne lenker
*
Goryeosa

***Goryeosa*** eller ***historien til Goryeo*** er en historiebok som handler om historien til Koreas Goryeo-dynasti. Den ble satt sammen nesten et århundre etter fallet til Goryeo, i regjeringstiden til kong Sejong. Kongen beordret en komité av lærde under ledelse av Kim Jongseo og Jeong Inji for å samle den, basert på primære og sekundære kilder som ikke lenger er bevart.

*Goryeo-sa*, er skrevet med Hanja script, og består av 139 bind, hvorav 46 inneholder krøniker, 39 omhandler geografi, 2 inneholder kronologiske tabeller, 50 inneholder biografier og 2 inneholder lister.

## Referanser
Gabriellas sång

**«Gabriellas sång»** er en svensk ballade og salme fra 2004, komponert av Stefan Nilsson med tekst av Py Bäckman. Sangen er spilt inn av Helen Sjöholm og Stefan Nilsson, og sangen lå på Svensktoppen i 68 uker fra oktober 2004 til februar 2006, med en andreplass som høyeste notering. Sangen ble kjent gjennom filmen *[[Så som i himmelen]]* fra 2004.

Sangen har blitt en populær salme i både Sverige og Norge, og en rekke artister har spilt inn egne versjoner av sangen. Det svenske dansebandet Ingmar Nordströms spilte inn en instrumentalversjon i 2007, mens tekstforfatter Py Bäckman selv spilte den inn på 2008-albumet *Sånger från jorden till himmelen*. Andre artister som har spilt inn sangen, er blant andre Molly Sandén, Hanna Hedlund og Elisabeth Andreassen på albumet *[[Spellemann (album)|Spelleman]]*.

## Referanser


## Eksterne lenker
* Informasjon på Svensk mediedatabas